Värska

Värska on alevik Võru maakonnas, Setomaa valla keskus.

Seda on esmamainitud 1585. aastal. Enne Eesti omavalitsuste haldusreformi 2017. aastal oli Värska alevik Põlva maakonna Värska valla keskus. 

 Geograafia 
Värska alevik kuulub Tsätski nulka. Alevik asub Mustoja suudmeala paremkaldal. Oja suue on kaitse all (Värska lahe hoiuala). Asula territooriumile jääb ka Õrsava järv Mustojal. 

Looduskaitsealustest üksikobjektidest asub seal Verhulitsa Laudsi pettäi.

 Majandus 
Värskas toodetakse Värska mineraalvett. 1967. aastal puuriti Värskas esimene mineraalvee puurkaev. 1973. aastal avati Värska sovhoosi mineraalvee villimise tsehh.

Värskas asub Värska kuurortravikeskus, kuhu kuuluvad Värska sanatoorium ja veekeskus.

 Kultuur 
Iga kolme aasta tagant toimub Värskas Setomaa laulupidu ehk Setu Leelopäevad.Seto Leelopäiv rahvakultuur.ee

Alevikus tegutseb la 1998. aastal rajatud Värska talumuuseum (kuni 2019. aastani Seto talumuuseum).

Viited

Kategooria:Eesti alevikud
Kategooria:Setomaa vald
Kategooria:Setumaa külad